नई दिल्ली : दिल्ली में एक और बाबा के खिलाफ रेप का केस दर्ज किया गया है. इस बाबा का नाम ज्योतिषी आशु भाई गुरुजी है और इसके खिलाफ दिल्ली के हौजखास थाने में रेप का केस दर्ज हुआ है. एक महिला के मुताबिक वो 2008 में बाबा के पास अपनी बेटी का इलाज कराने गयी थी और तभी से बाबा से जुड़ी थी. आरोप है कि बाबा और उसके बेटे ने तो रेप किया ही. साथ बाबा के बेटे के दोस्त भी लगातार कई सालों तक रेप करते रहे. पुलिस महिला के आरोपों की जांच में जुट गई है. बताया जा रहा है कि बाबा के दिल्ली में कई आश्रम हैं और दूर-दराज से लोग उसके यहां आते हैं.